CELEX: C2004/300/41
Language: el
Date: 2004-12-04 00:00:00
Title: Απόφαση του Δικαστηρίου (δεύτερο τμήμα), της 7ης Οκτωβρίου 2004, στην υπόθεση C-239/03, Επιτροπή των Ευρωπαϊκών Κοινοτήτων κατά Γαλλικής Δημοκρατίας (Παράβαση κράτους μέλου — Σύμβαση για την προστασία της Μεσογείου Θαλάσσης από τη ρύπανση — Άρθρα 4, παράγραφος 1, και 8 — Πρωτόκολλο σχετικά με την προστασία της Μεσογείου Θαλάσσης από τη ρύπανση από χερσαίες πηγές — Άρθρο 6, παράγραφοι 1 και 3 — Παράλειψη του κράτους μέλους να λάβει τα κατάλληλα μέτρα για να αποτρέψει, να μειώσει και να καταπολεμήσει τη μαζική και παρατεινόμενη ρύπανση της λίμνης του Berre — Άδεια απορρίψεως υλών)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/20
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 7ης Οκτωβρίου 2004
   στην υπόθεση C-239/03, Επιτροπή των Ευρωπαϊκών Κοινοτήτων κατά Γαλλικής Δημοκρατίας (1)
   
   (Παράβαση κράτους μέλου - Σύμβαση για την προστασία της Μεσογείου Θαλάσσης από τη ρύπανση - Άρθρα 4, παράγραφος 1, και 8 - Πρωτόκολλο σχετικά με την προστασία της Μεσογείου Θαλάσσης από τη ρύπανση από χερσαίες πηγές - Άρθρο 6, παράγραφοι 1 και 3 - Παράλειψη του κράτους μέλους να λάβει τα κατάλληλα μέτρα για να αποτρέψει, να μειώσει και να καταπολεμήσει τη μαζική και παρατεινόμενη ρύπανση της λίμνης του Berre - Άδεια απορρίψεως υλών)
   (2004/C 300/41)
   Γλώσσα διαδικασίας: η γαλλική
   Στην υπόθεση C-239/03, με αντικείμενο προσφυγή λόγω παραβάσεως κράτους μέλους δυνάμει του άρθρου 226 ΕΚ, που ασκήθηκε στις 4 Ιουνίου 2003, Επιτροπή των Ευρωπαϊκών Κοινοτήτων (εκπρόσωποι: G. Valero Jordana και B. Stromsky) κατά Γαλλικής Δημοκρατίας (εκπρόσωποι: G. de Bergues και E. Puisais), το Δικαστήριο (δεύτερο τμήμα), συγκείμενο από τους C. W. A. Timmermans, πρόεδρο τμήματος, R. Schintgen (εισηγητή), R. Silva de Lapuerta, P.Kūris και Γ. Αρέστη, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 7 Οκτωβρίου 2004 απόφαση με το ακόλουθο διατακτικό:
   
               1)
            
            
               Η Γαλλική Δημοκρατία, παρέβη τις υποχρεώσεις που υπέχει από τα άρθρα 4, παράγραφος 1, και 8, της Συμβάσεως για την προστασία της Μεσογείου Θαλάσσης από τη ρύπανση, που υπογράφηκε στη Βαρκελώνη στις 16 Φεβρουαρίου 1976 και εγκρίθηκε στο όνομα της Ευρωπαϊκής Οικονομικής Κοινότητας με την απόφαση 77/585/ΕΟΚ του Συμβουλίου, της 25ης Ιουλίου 1977, και από το άρθρο 6, παράγραφοι 1 και 3, του Πρωτοκόλλου για την προστασία της Μεσογείου Θαλάσσης από τη ρύπανση από χερσαίες πηγές, που υπογράφηκε στην Αθήνα στις 17 Μαΐου 1980 και εγκρίθηκε στο όνομα της Ευρωπαϊκής Οικονομικής Κοινότητας με την απόφαση 83/101/ΕΟΚ του Συμβουλίου, της 28ης Φεβρουαρίου 1983, καθώς και από το άρθρο 300, παράγραφος 7, ΕΚ.
               
                           —
                        
                        
                           μη λαμβάνοντας όλα τα κατάλληλα μέτρα για την πρόληψη, τη μείωση και την καταπολέμηση της μαζικής και παρατεινόμενης ρυπάνσεως της λίμνης του Berre και
                        
                     
                           —
                        
                        
                           παραλείποντας να λάβει δεόντως υπόψη τις διατάξεις του παραρτήματος III του Πρωτοκόλλου τροποποιώντας την έγκριση της απορρίψεως ουσιών που εμπίπτουν στο παράρτημα II του Πρωτοκόλλου κατόπιν της συνάψεώς του,
                        
                     
         
               2)
            
            
               Καταδικάζει τη Γαλλική Δημοκρατία στα δικαστικά έξοδα.
            
         
      (1)  ΕΕ C 184 της 2.8.2003.